வறிய நிலையிலுள்ள பெண்களை , பணிப் பாதுகாப்போ , நிரந்தர வேலையோ , உறவினர் , குடும்பத்தார் , ஏன் கட்டிய கணவன் ஆதரவோ இல்லாத , உழைத்து மானத்தோடு வாழ விழையும் அபலைப் பெண்களை பாலியல் ரீதியாகவோ அல்லது வேறு வழிகளிலோ துன்புறுத்துவோர் மானிடப் பிறவிகளே இல்லை . அவர்கள் கட்டாயம் வாழும் போதே நரக வேதனை அனுபவிக்கும் வகையில் தண்டிக்கப் பட வேண்டும் . இன்னும் அப்படித் துன்புறுத்துவதை அறிந்தும் கண்டும் காணாமல் இருக்கும் பொறுப்பற்ற தன்மையை சமூகமும் விட்டொழிக்க வேண்டும் . "பாதகம் செய்பவரைக் கண்டால் நீ பயம்கொள்ளல் ஆகாது பாப்பா மோதி மிதித்து விடு பாப்பா , அவர் முகத்தில் உமிழ்ந்து விடு பாப்பா ". பாரதி தீர்க்க தரிசனத்தோடு பாடிய வரிகளை தினம் நினைவு கொள்ள வேண்டும் .